**Boston** — AQShdagi rok guruh. 1970—1980-yillarda mashhurlikka erishgan. Oʻz faoliyati davomida 6 ta musiqiy albomlarini chiqarishgan. „Boston" nomli birinchi musiqiy albomi 20 million nusxadan ortiq sotilgan.

Tarixi
------

Tom Scholz
Guruhning yetakchisi doim Tom Scholz boʻlgan, qolgan guruh aʼzolari maʼlum vaqtlarda almashib turgan. Tom Scholz talabalik davridayoq yozgan qoʻshiqlarining koʻpchiligi ilk albomi „Boston"dan joy olgan. 1976-yilda ushbu albomning chiqishi pank-rok va diskoga qiziqishi boʻlgan yoshlarning klassik rokga qaytishiga sabab boʻladi. Albom AQSh tarixida eng koʻp sotilgan ilk albomlardan biri hisoblanadi (17 million nusxada sotilgan).

Queen bilan bir qatorda guruh murakkab gitara ohanglarini ishlab chiqishi XX asning 80-yillarida mashhur boʻlgan Def Leppard kabi guruhlarning musiqasi asosida muhim rol oʻynaydi. Ilk albomdagi „More Than a Feeling" qoʻshigʻi rok musiqa tarixida eng mashhur stadion madhiyalaridan biriga aylanadi.

Oʻz vaqtida Kurt Kobeyn „Smells Like Teen Spirit" qoʻshigʻidagi gitara ohangining asosi „More Than a Feeling" qoʻshigʻi kuyidan olinganligini tan olgan. Jumladan, 1992-yil avgust oyida Reading shahrida boʻlib oʻtgan festival konsertida Nirvana guruhi birinchi superxit qoʻshigʻi naqadar bezor qilgani tufayli „Smells Like Teen Spirit" qoʻshigʻining kirish qismida „More Than a Feeling" qoʻshigʻining naqoratini kuylab, asosiy riffini chalishadi.

1978-yilda guruhning ikkinchi musiqiy albomi „Donʼt Look Back" chiqib va 7 million nusxada sotiladi. Jamoa aʼzolari darhol uchinchi musiqiy albom diskini yozib olishga tayyor edilar, ammo Tom Scholz yangi albomni tayyorlash vaqt talab qilishini taʼkidlab, bunga koʻnmaydi. Scholzning bu oʻjarligi tufayli 1979—1983-yillarda Boston guruhining amalda oʻz faoliyatini toʻxtatishga sabab boʻldi.

1986-yilda guruhning uchinchi musiqiy albomi chiqadi va albom „Third Stage" deb nomlandi. Guruh muxlislari keyingi musiqiy albom „Walk On" diskini sakkiz yil kutishga majbur boʻladilar, beshinchi musiqiy albom „Corporate America" diski ham sakkiz yildan soʻng sotuvga chiqadi.
2007-yilda guruhning bosh xonandasi Brad Delp oʻz joniga qasd qiladi. Guruh Delp vafotida soʻng musiqiy faoliyatini toʻxtatmaydi.

2009-yil yanvar oyida guruhning Greatest Hits toʻplami qayta yangilangan (remaster) shaklda chiqarildi.

Vaqt shkalasi
-------------

Diskografiya
------------

*Chapdan oʻngga:* Boston guruhi aʼzolari Scholz, Sweet, DeCarlo, Dahme va Pihl (2008-yil)Brad Delph
### Musiqiy albomlari

| Yil | Albom nomi | Billboard 200 | UK Albums Chart | RIAA Certification | BPI |
| --- | --- | --- | --- | --- | --- |
| 1976 | *Boston* | 3 | 11 | 17× platinali | Oltin |
| 1978 | *Donʼt Look Back* | 1 | 9 | 7× platinali | Kumush |
| 1986 | *Third Stage* | 1 | 37 | 4× platinali | — |
| 1994 | *Walk On* | 7 | - | Platinali | — |
| 2002 | *Corporate America* | 42 | - | — | — |
| 2013 | *Life, Love & Hope* | 37 | - | — | — |
|

### Toʻplami

| Yil | Nom |
| --- | --- |
| 1997 | Greatest Hits |

Manbalar
--------

1. ↑  *Gil Kaufman.* „Brad Delp, Singer For '70s Rock Icons Boston, Died Virtually Anonymous" (ingliz tilida) (12-mart 2007-yil). 1-oktabr 2022-yilda asl nusxadan arxivlandi. Qaraldi: 4-noyabr 2022-yil.
2. 1 2 3 4  *Paul Elliott.* „The Boston albums you should definitely own" (ingliz tilida) (10-mart 2022-yil). 2-iyul 2022-yilda asl nusxadan arxivlandi. Qaraldi: 4-noyabr 2022-yil.
3. 1 2 3 4  „The History of Rock Music. Boston: biography, discography, reviews, links" (ingliz tilida). 12-iyun 2021-yilda asl nusxadan arxivlandi. Qaraldi: 4-noyabr 2022-yil.
4. ↑  „Boston Biography profile of rock band Boston" (ingliz tilida). 29-mart 2013-yilda asl nusxadan arxivlandi. Qaraldi: 4-noyabr 2022-yil.
5. ↑  *Joannie Penderwick.* „Bostonʼs More Than A Feeling: a happy-sad fantasy song of lost love and nostalgia" (ingliz tilida) (1-iyun 2022-yil). 4-iyun 2022-yilda asl nusxadan arxivlandi. Qaraldi: 4-noyabr 2022-yil.
6. ↑  „allmusic (((Boston > Charts & Awards > Billboard Albums))" (ingliz tilida). 12-oktabr 2008-yilda asl nusxadan arxivlandi. Qaraldi: 4-noyabr 2022-yil.
7. ↑  „everyHit.com search results" (ingliz tilida). 12-oktabr 2008-yilda asl nusxadan arxivlandi. Qaraldi: 4-noyabr 2022-yil.
8. ↑  „RIAA — Gold & Platinum — July 02, 2010" (ingliz tilida). 26-iyun 2007-yilda asl nusxadan arxivlandi. Qaraldi: 4-noyabr 2022-yil.
9. ↑  „The Bpi" (ingliz tilida). 15-yanvar 2013-yilda asl nusxadan arxivlandi. Qaraldi: 4-noyabr 2022-yil.
10. ↑  „Upcoming CD Releases" (ingliz tilida). 7-fevral 2010-yilda asl nusxadan arxivlandi. Qaraldi: 4-noyabr 2022-yil.